張雅麗

張雅麗 MH JP 係香港嘅教育家、慈善家，係香港島婦女聯合會永遠榮譽主席、杜葉錫恩教育基金主席、慕光英文書院校董會主席、青新時代主席、香港島各界聯合會常務副理事長、香港菁英會名譽董事、郎朗音樂世界創辦人、 EF Education 英孚教育集團執行副總裁及大中華首席代表。

佢曾經獲選為2015年全港時尚專業女性，係香港女性嘅典範同代表之一。喺2017年獲得香港政府授勳，並且喺2020年被委任為太平紳士。張雅麗同時亦都擔任咗唔少政治要職，包括北京政協委員、選委會當然委員同埋第十四届全國人大代表選舉會議成員。

重點貢獻 
佢曾經助力過2008年北京奧運會嘅語言培訓項目，同年喺汶川大地震發生之后籌集咗550萬人民幣支持汶川嘅災后重建工作。

而且佢經常活躍喺慈善教育界支持年輕人，為唔少草根階層、留守兒童提供獎學金、捐錢起學校、義務教書，亦曾經作為郎朗音樂世界嘅創辦人同世界知名鋼琴家郎朗一齊舉辦免費嘅兒童音樂會、為小朋友提供獎學金進修音樂。

與此同時佢亦有關注女性權益，提倡「社區褓姆」釋放年輕婦女勞動力、為年長婦女提供就業機會。

學生年代 
佢中學時期曾經俾人選中作為全世界50位學生代表之一去美國參加1995年聯合國成立50周年舉辦嘅學生論壇，大學時期喺英國讀劍橋大學，拎到經濟學學士同碩士學位，畢業後曾經做過知名投資銀行高盛。

家庭背景 
佢嘅公公係華僑，早年喺菲律賓做生意，有三個仔，住何文田一幢三層高、六千呎嘅獨立屋，丈夫係愛馬人士，佢哋間唔中會俾記者影到一齊出入馬場。

教育家
慈善家